ai4bharat/Pralekha huggingface dataset:
কেন্দ্রীয়মন্ত্রিসভা
ইন্সটিটিউট অফ চার্টার্ড অ্যাকাউন্টস অফ ইন্ডিয়া এবং অস্ট্রেলিয়ার স্যার্টিফাইড প্র্যাকটিসিং অ্যাকাউন্টেন্টের মধ্যে পারস্পরিক স্বীকৃতির চুক্তিতে কেন্দ্রীয় মন্ত্রিসভার অনুমোদন
নতুন দিল্লি, ২০ এপ্রিল, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ইন্সটিটিউট অফ চার্টার্ড অ্যাকাউন্টস অফ ইন্ডিয়া  এবং অস্ট্রেলিয়ার স্যার্টিফাইড প্র্যাকটিসিং অ্যাকাউন্টেন্টের  মধ্যে পারস্পরিক স্বীকৃতি সংক্রান্ত চুক্তিটিকে অনুমোদন দেওয়া হয়েছে।
চুক্তির বিষয়ে বিস্তারিত তথ্য :
আইসিএআই এবং সিপিএ-র মধ্যে পারস্পরিক স্বীকৃতির চুক্তির অনুযায়ী দুটি সংস্থা হিসেব রক্ষার বিভিন্ন তথ্য ভাগ করে নেওয়া, পেশাদারি ও অন্যান্য ক্ষেত্রে সহযোগিতা, দুই সংস্থার সদস্যদের স্বার্থ রক্ষা এবং অস্ট্রেলিয়া ও ভারতে হিসাবরক্ষক পেশার মানোন্নয়নে সাহায্য করবে।
প্রভাব :
এই চুক্তির ফলে –
১. অ্যাকাউন্টিং-এর দুটি প্রতিষ্ঠানের মধ্যে কাজের সম্পর্ক গড়ে তোলা হবে
২. উভয় সংস্থার সদস্যদের, ছাত্র-ছাত্রীদের মধ্যে স্বার্থ রক্ষার জন্য সম্পর্ক গড়ে তোলা
৩. দুটি প্রতিষ্ঠানের সদস্যদের অন্য দেশে যাওয়ার সুযোগ করে দেওয়া, যার ফলে উভয় দেশের ক্ষুদ্র ও মাঝারি ব্যবসায়িক প্রতিষ্ঠানের সুবিধা হয়
৪. হিসেব রক্ষাকরা, আন্তর্জাতিক ক্ষেত্রে যে সমস্ত নতুন নতুন চ্যালেঞ্জের মুখোমুখি হন তাদের সেই সমস্যার সমাধানে এই দুই প্রতিষ্ঠান সাহায্য করবে
কৌশল ও লক্ষ্য পূরণ :
এই সমঝোতাপত্রের মধ্য দিয়ে উভয় সংস্থাই একে অন্যের সদস্যদের পেশাদার ক্ষেত্রে যোগ্যতাকে স্বীকৃতি দেবে। এই সব সদস্যরা পরীক্ষা দিয়ে, প্রশিক্ষণ নিয়ে এবং হাতে-কলমে কাজের অভিজ্ঞতা সঞ্চয় করেছেন। আইসিএআই এবং সিপিএ প্রতিষ্ঠান দুটি একে অন্যের সদস্যদের যোগ্যতা ও প্রশিক্ষণকে স্বীকৃতি দেবে।
প্রেক্ষাপট :
আইসিএআই ১৯৪৯ সালের চার্টার্ড অ্যাকাউন্টেন্ট অ্যাক্ট অনুযায়ী একটি বিধিবদ্ধ সংস্থা, যারা ভারতের চার্টার্ড অ্যাকাউন্টেন্টদের মূল সংস্থা। অস্ট্রেলিয়ার সিপিএ চার্টার্ড অ্যাকাউন্টেন্টদের বিশ্বের বৃহত্তম সংগঠন। এই সংগঠনে ১৫০টি দেশের ১ লক্ষ ৬০ হাজারের বেশি সদস্য রয়েছেন। সিপিএ শিক্ষা, প্রশিক্ষণ ও কারিগরি সহায়তা দিয়ে থাকে।
CG/CB/AS/
(
কর্মী, জন-অভিযোগএবংপেনশনমন্ত্রক
পদোন্নতির বিষয় নিয়ে সার্ভে অফ ইন্ডিয়ার গ্রুপ ‘বি’  আধিকারিক সংগঠনের প্রতিনিধিদল কেন্দ্রীয় মন্ত্রী ডঃ জিতেন্দ্র সিং-এর সঙ্গে সাক্ষাৎ করলেন
নয়াদিল্লি, ৪ সেপ্টেম্বর, ২০১৮
কেন্দ্রীয় বিজ্ঞান ও প্রযুক্তি দপ্তরের অধীন সার্ভে অফ ইন্ডিয়ার গ্রুপ ‘বি’  আধিকারিক সংগঠনের একটি প্রতিনিধিদল মঙ্গলবার  কেন্দ্রীয় কর্মীবর্গ, গণ-অভিযোগ ও পেনশন বিষয়ক মন্ত্রী ডঃ জিতেন্দ্র সিং-এর সঙ্গে দেখা করেন। প্রতিনিধিদলের নেতৃত্বে ছিলেন সংগঠনের সাধারণ সচিব শ্রী উমেশ মিশ্র।
অফিসার সার্ভেয়র্স পদ থেকে সুপারিনটেন্ডিং সার্ভেয়র্স পদে পদোন্নতির ক্ষেত্রে বিলম্বের ব্যাপারে মন্ত্রীকে ঐ সংগঠনের পক্ষ থেকে স্মারকলিপি দেওয়া হয়। সংগঠনের পক্ষ থেকে জানানো হয়েছে, বহু সুপারিনটেন্ডিং সার্ভেয়র্স পদ খালি পড়ে রয়েছে। তাঁদের পক্ষ থেকে আরও জানানো হয়েছে, ১৯৮৯-এর সার্ভে অফ ইন্ডিয়া গ্রুপ ‘এ’ সার্ভিসের নিয়ম অনুযায়ী, ১৬০টি পদের মধ্যে ১২৫টি পদ খালি রয়েছে। প্রায় ২০০ জন সার্ভেয়র আধিকারিক আট বছরের কর্মযোগ্যতা পূরণ করার পরেও পরবর্তী স্তরে পদোন্নতির জন্য বিগত ১২ থেকে ১৫ বছর অপেক্ষায় রয়েছেন। সার্ভেয়র অফিসার পদ থেকে সুপারিনটেন্ডিং সার্ভেয়র পর্যায়ে পদোন্নতির জন্য উপরোক্ত আইনে এককালীন ছাড় দেওয়ার বিষয়টি নিয়ে তথ্য ও প্রযুক্তি দপ্তরের সঙ্গে কর্মীবর্গ ও প্রশিক্ষণ দপ্তরের মধ্যে ইতিমধ্যেই কথা হয়েছে।
এ প্রসঙ্গে ডঃ জিতেন্দ্র সিং বলেন, আধিকারিকদের সময়মতো পদোন্নতির ক্ষেত্রে অযথা বিলম্ব এড়াতে প্রয়োজনীয় ব্যবস্থা গ্রহণ কর্মীবর্গ ও প্রশিক্ষণ দপ্তরের অগ্রাধিকারের পর্যায়ে পড়ে। তিনি ঐ সংগঠনের প্রতিনিধিদের আশ্বস্ত করে বলেন, কর্মীবর্গ ও প্রশিক্ষণ দপ্তরের সংশ্লিষ্ট আধিকারিকদের সঙ্গে বিষয়টি নিয়ে কথা বলবেন এবং নিয়ম অনুযায়ী দ্রুত ব্যবস্থা নেবেন।
CG/BD/DM/…
(Visitor Counter : 53
বিজ্ঞানওপ্রযুক্তিমন্ত্রক
আন্তর্জাতিক জীববৈচিত্র দিবস উপলক্ষে জীববৈচিত্রের সংরক্ষণের জন্য প্রকৃতি এবং সংস্কৃতি-ভিত্তিক সমাধানের গুরুত্ব নিয়ে আলোচনা
নতুন দিল্লি, ২৫ মে, ২০২১
আন্তর্জাতিক জীববৈচিত্র দিবস উদযাপন উপলক্ষে আয়োজিত এক কর্মসূচিতে যোগ দিয়ে ভারতের বিভিন্ন প্রান্তের বিশেষজ্ঞরা জীববৈচিত্রের সংরক্ষণের গুরুত্ব এবং বিভিন্ন দিক সহ প্রযুক্তি তথা সুস্থায়ী উন্নয়নের সঙ্গে জীববৈচিত্রের যোগসূত্র নিয়ে আলোচনা করেন।
দেরাদুনে ওয়াইল্ডলাইফ ইন্সটিটিউট অফ ইন্ডিয়ার প্রখ্যাত বিজ্ঞানী ডঃ রমেশ কৃষ্ণমূর্তি ‘জীববৈচিত্র এবং প্রযুক্তি: এক অবিচ্ছেদ্য প্রাকৃতিক-সাংস্কৃতিক সমাধানের লক্ষ্যে’ শীর্ষক বিষয়ে তাঁর অভিমত প্রকাশ করে জীববৈচিত্রের সংরক্ষণে প্রকৃতি ও সংস্কৃতি-ভিত্তিক সমাধানের প্রয়োজনীয়তার ওপর জোর দেন। কেন্দ্রীয় বিজ্ঞান ও প্রযুক্তি দপ্তরের স্বশাসিত প্রতিষ্ঠান গুয়াহাটির ইন্সটিটিউট অফ অ্যাডভান্সড স্টাডি ইন সায়েন্স অ্যান্ড টেকনলজি এবং বায়োনেস্ট সংস্থার পক্ষ থেকে এই কর্মসূচির আয়োজন করা হয়।
গুয়াহাটির এই প্রতিষ্ঠানটির অধিকর্তা অধ্যাপক আশীস কে মুখার্জী বলেন, সুস্থায়ী উন্নয়নের সঙ্গে জড়িত একাধিক চ্যালেঞ্জের সমাধান নিহিত রয়েছে জীববৈচিত্রের মধ্যে। ‘তাই আমাদের অবলুপ্তির হাত থেকে জীববৈচিত্রের সংরক্ষণ ও সুরক্ষায় যাবতীয় প্রয়াস গ্রহণ করতে হবে’, বলে অধ্যাপক মুখার্জী অভিমত প্রকাশ করেন। ভারতের স্বাধীনতার ৭৫তম বার্ষিকী উদযাপনের অঙ্গ হিসেবে অনলাইনে আয়োজিত এক কর্মসূচিতে অধ্যাপক মুখার্জী ভাষণ দিচ্ছিলেন। তিনি আরও বলেন, গুয়াহাটির প্রতিষ্ঠানটি জীববৈচিত্র ও বাস্তুতন্ত্রের বিভিন্ন দিক নিয়ে গবেষণাধর্মী কাজে যুক্ত রয়েছে।
এই কর্মসূচিতে দেশের বিভিন্ন প্রতিষ্ঠানের সদস্য, গবেষক ও প্রতিনিধিরা অনলাইনে যোগ দেন। বায়োনেস্ট প্রতিষ্ঠানের বিজ্ঞানী ডঃ তানিয়া দাস পল এবং ডঃ দেবাশীষ চৌধুরী জীববৈচিত্রের সংরক্ষণ ও অনুসন্ধানে পরিচালিত একাধিক গবেষণাধর্মী কাজকর্ম সম্পর্কে বিস্তারিত বিবরণী পেশ করেন।
রাষ্ট্রসংঘ প্রতি বছর ২২ মে দিনটিকে আন্তর্জাতিক জীববৈচিত্র দিবস হিসেবে গোষণা করেছে। উল্লেখ করা যেতে পারে, জীববৈচিত্র সংরক্ষণের বিষয়টি রাষ্ট্রসংঘের ২০১৫ পরবর্তী সুস্থায়ী উন্নয়নের উদ্দেশ্য পূরণের ক্ষেত্রে অন্যতম গুরুত্বপূর্ণ একটি এজেন্ডা।
CG/BD/AS
(Visitor Counter : 140
শিল্পওবাণিজ্যমন্ত্রক
শিল্প ও বাণিজ্য মন্ত্রী পীযূষ গোয়েলের নতুন দিল্লিতে জাপানের অর্থ, বাণিজ্য এবং শিল্পমন্ত্রীর সঙ্গে বৈঠক
নয়াদিল্লি, ১০ ডিসেম্বর, ২০১৯
আগামী ১৬ ডিসেম্বর গুয়াহাটিতে প্রধানমন্ত্রী শ্রী নরেন্দ্র মোদী এবং জাপানের প্রধানমন্ত্রী শিনজো আবের সঙ্গে বৈঠকের আগে আজ নতুন দিল্লিতে শিল্প ও বাণিজ্য মন্ত্রী পীযুষ গোয়েলের জাপানের অর্থ, বাণিজ্য এবং শিল্পমন্ত্রী হিরোসাই কাজাইমা-র সঙ্গে বৈঠক করেছেন। বৈঠকে ভারত এবং জাপানের মধ্যে দ্বিপাক্ষিক বিভিন্ন বিষয় নিয়ে আলোচনা হয়। শিল্প ও বাণিজ্য মন্ত্রী বৈঠকে ভারত এবং জাপানের মধ্যে বাণিজ্যিক ঘাটতির বিষয়টি উত্থাপন করেন। পাশাপাশি, দুই দেশের মধ্যে সহযোগিতামূলক অর্থনৈতিক অংশিদারিত্ব চুক্তির বিষয় নিয়ে পর্যালোচনা করা হয়।
শিল্প ও বাণিজ্য মন্ত্রী পীযূষ গোয়েল জাপানের জাপানের অর্থ, বাণিজ্য এবং শিল্পমন্ত্রীকে বলেন, ভারত সমস্ত সহযোগী দেশকে সমান গুরুত্ব দিয়ে সমানভাবে বাণিজ্য করছে। একইভাবে সহযোগী দেশগুলির বাজারে ভারতীয় পণ্যের সমান চাহিদা থাকাও প্রয়োজন। কিন্তু জাপানের সঙ্গে সহযোগিতামূলক অর্থনৈতিক অংশীদারিত্ব চুক্তি ক্ষেত্রে সেদেশে ভারতীয় পণ্যের চাহিদাতে ঘাটতি রয়েছে বলেও শিল্প ও বাণিজ্য মন্ত্রী জাপানের অর্থ, বাণিজ্য এবং শিল্পমন্ত্রীকে জানিয়েছেন। ভারত ও জাপানের মধ্যে বাণিজ্যিক সম্পর্কের বিষয়টি আরও সুদৃঢ় করা নিয়েও তাঁদের মধ্যে আলোচনা হয়। এ বিষয়ে দুই দেশের আধিকারিকদের নির্দিষ্ট সময়সীমার মধ্যে কার্যকরী পরিকল্পনা তৈরি করারও নির্দেশ দেন।
ভারতের পক্ষে শিল্প ও বাণিজ্য এবং বিদেশ মন্ত্রকের শীর্ষ আধিকারিকরা উপস্হিত ছিলেন এই বৈঠকে। অন্যদিকে জাপানের ট্রেড পলিসি ব্যুরো, এমইটিআই এবং দিল্লির জাপানের দূতাবাসের প্রতিনিধিরা এই বৈঠকে উপস্হিত ছিলেন।
SSS/SS/NS
(Visitor Counter : 93
বৈদ্যুতিন ও তথ্যপ্রযুক্তি মন্ত্রক
হোয়াটসঅ্যাপকে নিজেদের মাধ্যম অপব্যবহারের বিষয়ে সচেতন করা হল
নয়াদিল্লি, ০৪ জুলাই, ২০১৮
হোয়াটসঅ্যাপের মতো সামাজিক মাধ্যমে অপব্যবহারের বিষয়ে সকলকে সতর্ক করল কেন্দ্র। সম্প্রতি লক্ষ করা গেছে যে নিরপরাধ ব্যক্তিদের হেনস্তার বেশ কয়েকটি ঘটনা ঘটেছে। হোয়াটসঅ্যাপ মাধ্যমে প্রচুর পরিমানে দায়িত্বজ্ঞানহীন ও প্ররোচনামূলক বার্তা ছড়িয়ে দেওয়া হয়েছ, যার ফলে বহু নিরীহ মানুষের হেনস্হার ঘটনা ঘটেছে। অসম, মহারাষ্ট্র, কর্ণাটক, ত্রিপুরা ও পশ্চিমবঙ্গে যেসব দুঃখজনক হত্যাকান্ড ঘটেছে, তা খুবই বেদনাদায়ক ও অনুশোচনীয়।
দোষীদের শাস্তি দিতে প্রশাসনের আইনশৃঙ্খলা দপ্তর পদক্ষেপ গ্রহণ করছে। কিন্তু হোয়াটসঅ্যাপের মতো মাধ্যমে এমন প্ররোচনামূলক বার্তার বারংবার প্রচারও অত্যন্ত উদ্বেগের বিষয়। এরকম একটি সামাজিক মাধ্যমে এই ধরনের বার্তার প্রচারের বিষয়টি গুরুত্বের সঙ্গে দেখছে কেন্দ্রীয় বৈদ্যুতিন ও তথ্যপ্রযুক্তি মন্ত্রক। হোয়াটসঅ্যাপের উচ্চপদস্হ পরিচালকদের এইসব বিষয়ে আপত্তির কথাও জানানো হয়েছে। এইসব ভুয়ো ও উত্তেজনাপূর্ণ বার্তার প্রচার রোধের জন্য প্রয়োজনীয় ব্যবস্হা গ্রহণের বিষয়েও তাঁদের পরামর্শ দেওয়া হয়েছে। এছাড়া, যথাযথ প্রযুক্তি ব্যবহারের মাধ্যমে এই ধরনের বার্তার প্রচার অবিলম্বে বন্ধ করার জন্যও কেন্দ্র নির্দেশ দিয়েছে।
এটাও জানানো হয়েছে যে হোয়াটসঅ্যাপের মত সামাজিক মাধ্যমে নিজেদের দায়বদ্ধতা ও দায়িত্ব এড়াতে পারে না, বিশেষ করে যখন দুর্বৃত্তরা উন্নত প্রযুক্তির সুযোগ নিয়ে প্ররোচনামূলক বার্তা প্রচার করছে যার ফলে হিংসা ছড়াচ্ছে। কেন্দ্রীয় সরকার স্পষ্টভাবে জানিয়ে দিয়েছে যে হোয়াটসঅ্যাপকে সুনিশ্চিত করতে হবে যে এই ধরনের দুষ্কর্ম রোধ করতে ব্যবস্হা গ্রহন করা হচ্ছে।
CG/SC/NS/…
(Visitor Counter : 75
কৃষিমন্ত্রক
প্রধানমন্ত্রী কিষাণ সম্মান নীধি  কর্মসূচির প্রথম বর্ষপূর্তি উদযাপন
নয়াদিল্লী, ২৪ ফেব্রুয়ারি, ২০২০
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর বলেছেন, প্রধানমন্ত্রী কিষাণ সম্মান নিধি একটি সুসংহত, উচ্চাকাঙ্খী কর্মসূচি, যা কৃষকদের আয় বাড়াতে সাহায্য করবে। এই কর্মসূচির প্রথম বর্ষপূর্তি উদযাপন উপলক্ষ্যে আজ নতুন দিল্লীতে আয়োজিত এক অনুষ্ঠানে ভাষণ দিতে গিয়ে শ্রী তোমর বলেন, কৃষি ও গ্রামোন্নয়ন ক্ষেত্রের ওপর গুরুত্ব দিয়ে প্রধানমন্ত্রী শ্রী নরেন্দ্র মোদী যেসমস্ত কেন্দ্রীয় সহায়তাপুষ্ট প্রকল্প চালু করেছেন, পিএম-কিষাণ তার অন্যতম। প্রধানমন্ত্রী ২০২২ সালের মধ্যে কৃষকদের আয় দ্বিগুন বাড়ানোর ওপর গুরুত্ব দিয়েছেন।
এই কর্মসূচির জন্য চলতি অর্থবর্ষে ৭৫ হাজার কোটি টাকার বাজেট সংস্হান রয়েছে। এই প্রকল্পে প্রত্যেক কৃষককে বার্ষিক ৬ হাজার টাকা দেওয়া হচ্ছে। ইতিমধ্যেই এই খাতে ৫০ হাজার ৮৫০ কোটি টাকা দেওয়া হয়েছে। এখন পর্যন্ত, ৮ কোটি ৪৬ লক্ষ কৃষক পরিবার উপকৃত হয়েছে জানিয়ে শ্রী তোমর বলেন, এই কর্মসূচির আওতায় প্রায় ১৪ কোটি কৃষককে অন্তর্ভুক্ত করার লক্ষ্য রয়েছে। চলতি অর্থবর্ষের শেষ নাগাদ সরকার ১২ লক্ষ কৃষক পরিবারকে এই কর্মসূচির আওতায় নিয়ে আসার পরিকল্পনা গ্রহণ করেছে। কমন সার্ভিস সেন্টারগুলির পাশাপাশি মন্ত্রকের পক্ষ থেকেও অনলাইনে কৃষকদের নাম নথিভুক্তিকরণের পৃথক ব্যবস্হা করা হয়েছে।
অন্য এক প্রসঙ্গে শ্রী তোমর জানান, পশ্চিমবঙ্গ সরকার রাজ্যের কৃষকদের তথ্য যাচাই করে দেখেনি। এই কাজ দ্রুত সম্পন্ন করার জন্য তিনি স্বয়ং রাজ্যের মুখ্যমন্ত্রীর কাছে আবেদন জানিয়েছেন বলে মন্ত্রী জানান। পশ্চিমবঙ্গের প্রায় ৭০ লক্ষ কৃষক এই কর্মসূচির সুযোগ-সুবিধা পেতে পারেন বলে জানিয়ে শ্রী তোমর বলেন, প্রায় ১০ লক্ষ কৃষক ব্যক্তিগতভাবে অনলাইনে আবেদন জানিয়েছেন। কিন্তু, আবেদনকারী কৃষকদের তথ্য যাচাই করার দায়িত্ব রাজ্য সরকারের। রাজ্যের কৃষকরা পিএম কিষাণ কর্মসূচি থেকে ৪ হাজার কোটি টাকার সুবিধা পেতে পারেন বলেও তিনি স্পষ্ট জানান।
পিএম-কিষাণ কর্মসূচির সকল সুবিধাভোগী কিষাণ ক্রেডিট কার্ড পাবেন বলে প্রধানমন্ত্রী যে ঘোষণা করেছেন সে প্রসঙ্গে শ্রী তোমর বলেন, এরফলে কৃষকরা সহজেই ব্যাঙ্ক থেকে ঋণ গ্রহণ করতে পারবেন। কিষাণ ক্রেডিট কার্ড কর্মসূচির আওতায় পশুপালন এবং মৎসচাষ ক্ষেত্রকেও সামিল করা হয়েছে। আগামী ২৯ ফেব্রুয়ারি এক বৃহৎ অভিযানের আওতায় দেশের ২০ হাজার ব্যাঙ্কের শাখা থেকে কিষাণ ক্রেডিট কার্ড দেওয়া হবে। সেদিন উত্তরপ্রদেশের চিত্রকূটে আয়োজিত মূল অনুষ্ঠানে প্রধানমন্ত্রী স্বয়ং কয়েকজন কৃষকের হাতে এই কার্ড তুলে দেবেন।
এই উপলক্ষ্যে শ্রী তোমর কৃষকদের স্বার্থে পিএম-কিষাণ মোবাইল অ্যাপের সূচনা করেন। এই অ্যাপ থেকে কৃষকরা বিভিন্ন সুবিধা পাবেন। এরমধ্যে রয়েছে- আবেদনের বর্তমান পরিস্হিতি সম্পর্কে তথ্য, আধার কার্ডে নতুন তথ্য সংযোজন বা সংশোধন এবং নিজের ব্যাঙ্ক অ্যাকাউন্টের মাধ্যমে ঋণ গ্রহণে বিভিন্ন তথ্য।
অনুষ্ঠানে কৃষি ও কৃষক কল্যাণ দপ্তরের সচিব শ্রী কল্যাণ আগরওয়াল জানান, তাঁর দপ্তর সয়েল হেল্থ কার্ড, পিএম-কিষাণ এবং কিষাণ ক্রেডিট কার্ডের মতো গুরুত্বপূর্ণ প্রকল্পগুলিকে একত্রিত করে কৃষকদের জন্য এক সুসংবদ্ধ তথ্য ভান্ডার গড়ে তোলার কাজ করছে। এই কাজ চলতি বছরের জুন মাসের মধ্যেই চূড়ান্ত হয়ে যাবে বলেও শ্রী আগরওয়াল আশা প্রকাশ করেন।
CG/BD/NS
(Visitor Counter : 143
বিদ্যুৎমন্ত্রক
কেন্দ্রীয় বিদ্যুৎ সচিব দেশে তাপবিদ্যুৎ কেন্দ্রগুলিতে জৈব গ্যাসের সদ্ব্যবহার পরিস্থিতি পর্যালোচনা করেছেন
নতুন দিল্লি, ৩১ অক্টোবর, ২০২১
কেন্দ্রীয় বিদ্যুৎ সচিব শ্রী অলোক কুমার গত ২৮ অক্টোবর এক বৈঠকে দেশে তাপবিদ্যুৎ কেন্দ্রগুলিতে জৈব গ্যাসের সদ্ব্যবহার পরিস্থিতি পর্যালোচনা করেছেন। এই বৈঠকে কেন্দ্রীয় বিদ্যুৎ কর্তৃপক্ষ, জাতীয় তাপবিদ্যুৎ নিগমের চেয়ারম্যান তথা ম্যানেজিং ডায়রেক্টর, পাঞ্জাব, হরিয়ানা ও উত্তরপ্রদেশের প্রতিনিধিরাও ছাড়াও জাতীয় জৈব গ্যাস মিশনের অধিকর্তা এবং বিদ্যুৎ মন্ত্রকের উচ্চপদস্থ আধিকারিকরা উপস্থিত ছিলেন।
বৈঠক থেকে জানা গেছে, বিদ্যুৎ মন্ত্রকের গৃহীত বিভিন্ন পদক্ষেপের ফলে জাতীয় তাপবিদ্যুৎ নিগম এবং বিভিন্ন রাজ্য জৈব গ্যাস সংগ্রহের উদ্যোগ নিয়েছে। জাতীয় তাপবিদ্যুৎ নিগম ইতিমধ্যেই ৮ লক্ষ ৬৫ হাজার টন জৈব গ্যাস পেলেটস সরবরাহের বরাত দিয়েছে। জৈব গ্যাস সরবরাহ ইতিমধ্যে শুরু হয়েছে। এছাড়াও তাপবিদ্যুৎ নিগম চলতি অক্টোবর মাসে আরও ৬৫ হাজার টন পেলেটস সরবরাহের বরাত দিয়েছে। এদিকে, ২৫ লক্ষ টন জৈব গ্যাস পেলেটস সংগ্রহের প্রক্রিয়া শুরু হয়েছে। বরাতদাতাদের পয়লা নভেম্বরের মধ্যে আবেদনপত্র জমা দেওয়ার পরামর্শ দেওয়া হয়েছে।
হরিয়ানা, পাঞ্জাব ও উত্তরপ্রদেশ মিলিত ভাবে তাদের অধীনস্থ বিদ্যুৎ উৎপাদন কেন্দ্রগুলির জন্য ১৩ লক্ষ ১ হাজার টন জৈব গ্যাস পেলেটস সংগ্রহ করছে।
এই প্রেক্ষিতে বিদ্যুৎ মন্ত্রক ২০১৭-র ১৭ নভেম্বর কয়লা ভিত্তিক বিদ্যুৎ উৎপাদন কেন্দ্রগুলিতে জৈব গ্যাস সদ্ব্যবহার সম্পর্কে নীতি জারি করে। মন্ত্রকের ওই নীতিতে পরামর্শ দিয়ে বলা হয়েছিল, কয়লা ভিত্তিক বিদ্যুৎ উৎপাদন কেন্দ্রগুলি মোট জ্বালানী ব্যবহারের মধ্যে ৫ থেকে ১০ শতাংশ পর্যন্ত জৈব গ্যাস পেলেটস ব্যবহার করবে।
দেশে শক্তি ক্ষেত্রে রূপান্তরণ আরও এগিয়ে নিয়ে যেতে এবং পরিচ্ছন্ন শক্তি উৎপাদনের লক্ষ্য পূরণে মন্ত্রকের ২০১৭-র নভেম্বর মাসে জারি করা নীতি এবছর ৮ অক্টোবর সংশোধন করে পুনরায় জারি করা হয়। সংশোধিত এই নীতিতে জৈব গ্যাসের সদ্ব্যবহার বাড়াতে প্রয়োজনীয় দিশা নির্দেশের কথা বলা হয়েছে। বিদ্যুৎ মন্ত্রকের ওয়েবসাইটে নিম্ন লিখিত লিঙ্কে সংশোধিত নীতি দেখা যেতে পারে -https://powermin.gov.in/sites/default/files/Revised_Biomass_Policy_dtd_08102021.pdf
বিদ্যুৎ মন্ত্রক ইতিমধ্যেই কয়লা ভিত্তিক তাপবিদ্যুৎ উৎপাদন কেন্দ্রগুলিতে জৈব গ্যাসের ব্যবহার বাড়ানোর লক্ষ্যে জাতীয় স্তরে একটি মিশন শুরু করেছে। এই মিশনের উদ্দেশ্য হল, ফসলের গোড়া পোড়ানোর দরুণ বায়ু দূষণের সমস্যা দূর করা এবং বিদ্যুৎ উৎপাদন কেন্দ্রগুলিতে কার্বন নিঃসরণের পরিমাণ কমানো। এই মিশন দেশে বিদ্যুৎ ক্ষেত্রে রূপান্তরণ এবং পরিচ্ছন্ন শক্তি উৎস থেকে বিদ্যুৎ উৎপাদনের লক্ষ্য পূরণে সাহায্য করবে।
CG/BD/AS/
(Visitor Counter : 117
জলশক্তি মন্ত্রক
গঙ্গানদী সংস্কার
নয়াদিল্লি, ২৮ নভেম্বর, ২০১৯
নদ-নদীগুলির সংস্কার ধারাবাহিক প্রক্রিয়া। কেন্দ্রীয় সরকার আর্থিক ও কারিগরি সহায়তা দিয়ে গঙ্গানদীতে দূষণজনিত সমস্যার মোকাবিলায় রাজ্য সরকারগুলিকে সাহায্য করছে। নমামি গঙ্গে কর্মসূচির আওতায় নদীতে দূষণ নিয়ন্ত্রণে একাধিক ব্যবস্থা গ্রহণ করা হয়েছে। এর মধ্যে রয়েছে – নিকাশি নালাগুলির সঙ্গে নদীর সংযোগ বিচ্ছিন্ন করা শিল্পজাত বর্জ্য পদার্থ নদীতে ফেলা বন্ধ করা, কঠিন বর্জ্য পরিচালনা প্রভৃতি। এছাড়াও, গঙ্গানদীর সংস্কার ও পুনরুজ্জীবনে নদী তীরবর্তী এলাকার সবুজায়ন ও পরিচ্ছন্ন রাখা, জৈব বৈচিত্র্যের সংরক্ষণ, জনগণের সক্রিয় অংশগ্রহণের মতো উদ্যোগ নেওয়া হয়েছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন জল শক্তি মন্ত্রী শ্রী রতন লাল কাটারিয়া। তিনি আরও জানান, গঙ্গানদীর সংস্কার ও পুনরুজ্জীবনে এ পর্যন্ত ২৮ হাজার ৬১৩ কোটি ৭৫ লক্ষ টাকার মোট ৩০৫টি প্রকল্প অনুমোদন করা হয়েছে। এর মধ্যে ১০৯টি প্রকল্পের কাজ শেষ হয়েছে বা রূপায়ণ প্রক্রিয়া চালু রয়েছে। বাকি প্রকল্পগুলির কাজ বিভিন্ন পর্যায়ে রয়েছে। এছাড়াও, গঙ্গানদীতে দূষণ সৃষ্টিকারী ৯৭টি শহরকে চিহ্নিত করা হয়েছে। দূষণ নিয়ন্ত্রণে এই শহরগুলিতে বর্জ্য নিষ্কাষণ সহ বর্জ্য পরিচালনার উপযুক্ত পরিকাঠামো গড়ে তোলা হয়েছে। যে সমস্ত প্রকল্প রূপায়ণের কাজ চলছে, তা ২০২২ সালের মার্চ মাসের মধ্যে শেষ করার উদ্যোগ নেওয়া হয়েছে। দেরাদুনের অরণ্য গবেষণা প্রতিষ্ঠানের এক অগ্রগতিসূচক প্রতিবেদনে জানানো হয়েছে, পশ্চিমবঙ্গ সহ যে ৫টি রাজ্যের মধ্য দিয়ে গঙ্গা প্রবাহিত হয়েছে, সেই রাজ্যগুলির গঙ্গানদী তীরবর্তী প্রায় ১ লক্ষ ৩৫ হাজার হেক্টর জমিতে বৃক্ষরোপণ করা হয়েছে। নমামি গঙ্গে কর্মসূচি শুরু হওয়ার পর থেকে ২০১৬ – ২০ পর্যন্ত সময়ে ৩০ হাজার ৭৬১ হেক্টর জমিতে বৃক্ষরোপণ করার কাজ চলছে বা শেষ হয়েছে বলেও শ্রী কাটারিয়া জানান।
CG/BD/SB
(Visitor Counter : 62
রেলমন্ত্রক
যাত্রী পরিবহণ খাতে রেলের রাজস্ব অর্জনের পরিমাণ বেড়েছে ৭১ শতাংশ
নয়াদিল্লি, ০২ জানুয়ারি, ২০২২
যাত্রী পরিবহণ খাতে ২০২২ – এর এপ্রিল থেকে ডিসেম্বর পর্যন্ত রেলের আনুমানিক রাজস্ব অর্জনের পরিমাণ দাঁড়িয়েছে ৪৮৯১৩ কোটি টাকা। গত বছরের সমতুল সময়কালের তুলনায় এই বৃদ্ধির হার ৭১ শতাংশ বলে জানা গেছে।
রেলের আসন সংরক্ষণের দিক থেকে প্রাপ্ত তথ্য ও পরিসংখ্যানের ভিত্তিতে জানা গেছে যে, ২০২২ – এর পয়লা এপ্রিল থেকে ৩১ ডিসেম্বর পর্যন্ত মোট যাত্রী সংখ্যা দাঁড়িয়েছে ৫৯ কোটি ৬১ লক্ষ। ২০২১ সালের সমতুল সময়কালে এই সংখ্যা ছিল ৫৬ কোটি ৫ লক্ষ। যাত্রী সংখ্যা বৃদ্ধির হার এ ক্ষেত্রে পরিলক্ষিত হয়েছে ৬ শতাংশের মতো।
২০২২ সালের পয়লা এপ্রিল থেকে ৩১ ডিসেম্বর পর্যন্ত সংরক্ষিত আসনে ভ্রমণের ক্ষেত্রে যাত্রী পরিবহণ খাতে রেলের রাজস্ব অর্জিত হয়েছে ৩৮৪৮৩ কোটি টাকা। ২০২১ সালের ঠিক ঐ সময়কালে এই বিশেষ ক্ষেত্রটিতে রাজস্ব সংগ্রহের পরিমাণ ছিল ২৬৪০০ কোটি টাকা। বৃদ্ধির হার এক্ষেত্রে পরিলক্ষিত হয়েছে ৪৬ শতাংশের মতো।
অন্যদিকে, অসংরক্ষিত আসনে ভ্রমণের ক্ষেত্রে পয়লা এপ্রিল থেকে ৩১ ডিসেম্বর ২০২২ পর্যন্ত যাত্রী সংখ্যা ছিল ৪০১৯৭ লক্ষ, যা কিনা ২০২১ সালের ঐ একই সময়কালের তুলনায় ১৩৭ শতাংশ বেশি। কারণ, ২০২১ – এর পয়লা থেকে ৩১ ডিসেম্বর পর্যন্ত অসংরক্ষিত আসনগুলিতে যাত্রী সংখ্যা ছিল ১৬৯৬৮ লক্ষ। ২০২২ – এর পয়লা এপ্রিল থেকে ৩১ ডিসেম্বর এই সময়কালে অসংরক্ষিত আসনে যাত্রী পরিবহণ খাতে রেলের রাজস্ব অর্জিত হয়েছে ১০৪৩০ কোটি টাকা, যা কিনা এর ঠিক আগের বছরের সমতুল সময়কালের তুলনায় ৩৮১ শতাংশ বেশি। কারণ, ২০২১ সালের পয়লা এপ্রিল থেকে ৩১ ডিসেম্বর পর্যন্ত অসংরক্ষিত আসনে যাত্রী পরিবহণ খাতে রেলের রাজস্ব সংগ্রহের পরিমাণ ছিল ২১৬৯ কোটি টাকা।
PG/SKD/SB
(Visitor Counter : 67
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৮৬ কোটি ৫১ লক্ষ ছাড়িয়েছে
১২-১৪ বছর বয়সীদের ২ কোটি ৪২ লক্ষেরও বেশি টিকার প্রথম ডোজ দেওয়া হয়েছে
ভারতে বর্তমানে সংক্রমিত চিকিৎসাধীনের সংখ্যা ১১ হাজার ৫৫৮
দেশে গত ২৪ ঘণ্টায় নতুন করে আক্রান্তের সংখ্যা ১ হাজার ১৫০
জাতীয় স্তরে আরোগ্যের হার বর্তমানে ৯৮.৭৬ শতাংশ
সাপ্তাহিক-ভিত্তিতে আক্রান্তের হার ০.২৭ শতাংশ
নয়াদিল্লি, ১৭ এপ্রিল, ২০২২
ভারতে এ পর্যন্ত ১,৮৬,৫১,৫৩,৫৯৩টি টিকার ডোজ দেওয়া হয়েছে। ১৬ই মার্চ থেকে ১২-১৪ বছর বয়সীদের টিকা দেওয়া শুরু হয়েছে। এ পর্যন্ত ২,৪২,৯৭,৪২১ জন নাবালক-নাবালিকা টিকার প্রথম ডোজ পেয়েছে। একইভাবে, ১৮-৫৯ বছর বয়সীদের ১০ই এপ্রিল থেকে সতর্কতামূলক ডোজ দেওয়া শুরু হয়েছে। এ পর্যন্ত ১,৪৪,১৬১টি সতর্কতামূলক ডোজ দেওয়া হয়েছে।
স্বাস্থ্য কর্মীদের মধ্যে ১,০৪,০৪,৩৫৭ জন টিকার প্রথম ডোজ, ১,০০,০৮,২৬৪ জন টিকার দ্বিতীয় ডোজ এবং ৪৫,৯৮,৬৪৩ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,১৪,৩১৮ জন প্রথম ডোজ, ১,৭৫,২৫,৯০০ জন দ্বিতীয় ডোজ এবং ৭১,৩৯,০৫৪ জন সতর্কতামূলক ডোজ পেয়েছেন। ১২-১৪ বছর বয়সীদের মধ্যে প্রথম ডোজ পেয়েছে ২,৪২,৯৭,৪২১ জন এবং দ্বিতীয় ডোজ ১,৬৫,২২৯ জন পেয়েছে। ১৫-১৮ বছর বয়সীদের মধ্যে প্রথম ডোজ পেয়েছে ৫,৭৮,৮০,০৮৭ জন এবং দ্বিতীয় ডোজ পেয়েছেন ৪,০৪,২৬,৩৮৬ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৫,৫২,৫৫,৬৫৯ জন এবং দ্বিতীয় ডোজ পেয়েছেন ৪৭,২৬,৮৫,২০৯ জন। এছাড়াও, সতর্কতামূলক ডোজ পেয়েছেন ৩২,৩৯৯ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,২৮,৫০,৬৪৩ জন। আর দ্বিতীয় ডোজ পেয়েছেন ১৮,৬৭,৮৮,১০৪ জন। এছাড়াও, সতর্কতামূলক ডোজ পেয়েছেন ১,১১,৭৬২ জন। যাঁদের বয়স ৬০-এর ওপরে তাঁদের মধ্যে ১২,৬৮,১৩,৬২৫ জন প্রথম ডোজ, ১১,৬৩,৫০,৮৪৩ জন দ্বিতীয় ডোজ এবং ১,৩৪,০৫,৬৯০ জন সতর্কতামূলক ডোজ পেয়েছেন। এ পর্যন্ত দেশে মোট ২,৫২,৮৭,৫৪৮টি সতর্কতামূলক ডোজ দেওয়া হয়েছে।
ভারতে কোভিড সংক্রমণের হার ক্রমশ নিম্নমুখী। গত ২৪ ঘণ্টায় নতুন করে সংক্রমিত হয়েছেন ১ হাজার ১৫০ জন। বর্তমানে ১১ হাজার ৫৫৮ জন চিকিৎসাধীন। দেশে মোট সংক্রমিতের মাত্র ০.০৩ শতাংশ চিকিৎসাধীন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। জাতীয় আরোগ্য লাভের হার ৯৮.৭৬ শতাংশ। গত ২৪ ঘণ্টায় ৯৫৪ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ২৫ লক্ষ ৮ হাজার ৭৮৮ জন সুস্থ হয়ে উঠেছেন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ৩ লক্ষ ৬৫ হাজার ১১৮টি নমুনা পরীক্ষা করা হয়েছে। এ পর্যন্ত দেশে ৮৩ কোটি ১৮ লক্ষ ৪৩ হাজার ৪০৬টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ০.২৭ শতাংশ এবং দৈনিক সংক্রমণের হারও ০.৩১ শতাংশ।
CG/CB/SB
(Visitor Counter : 87
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৮৩ কোটি ২৬ লক্ষ ছাড়িয়েছে
১২-১৪ বছর বয়সীদের ১ কোটি ২৩ লক্ষেরও বেশি টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা কমে আজ ১৫ হাজার ৮৫৯ হয়েছে; যা মোট আক্রান্তের ০.০৪ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১ হাজার ২৭০
জাতীয় স্তরে সুস্থতার হার বর্তমানে ৯৮.৭৫ শতাংশ
সাপ্তাহিক-ভিত্তিতে আক্রান্তের হার ০.২৬ শতাংশ
নয়াদিল্লি, ২৮ মার্চ, ২০২২
আজ সকাল ৭টা পর্যন্ত পাওয়া তথ্যানুযায়ী, দেশে মোট টিকাকরণের সংখ্যা ১৮৩ কোটি ২৬ লক্ষ ৩৫ হাজার ৬৭৩।
১২-১৪ বছর বয়সীদের টিকাকরণ গত ১৬ই মার্চ থেকে শুরু হয়েছে। এখনও পর্যন্ত বয়ঃসন্ধিকালীন ছেলেমেয়েদের ১ কোটি ২৩ লক্ষ ৭৫ হাজার ৭৬২টি কোভিড-১৯ টিকার প্রথম ডোজ দেওয়া হয়েছে।
আজ সকাল ৭টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০৩,৪৮৬
৯৯,৯৬,৫৭৪
৪৪,২৪,০০২
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,১২,৮২৬
১,৭৫,০২,০৪০
৬৭,৯৯,৩৬৪
|
|
১২-১৪ বছর বয়সী
|
|
প্রথম ডোজ
|
|
১,২৩,৭৫,৭৬২
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৬৮,৩৩,৯৯৯
৩,৭২,৪৮,৭৪৩
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৫,৪৩,০৪,৬৮৮
৪৬,৩৬,৬৭,৮৪২
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০,২৬,৯৫,৮২৬
১৮,৪৮,০১,০৮৩
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৬৭,০০,৯৭৪
১১,৫১,১১,৭৭৮
১,১৩,৫৬,৬৮৬
|
|
|
|
প্রিকশন ডোজ
|
|
২,২৫,৮০,০৫২
|
|
মোট
|
|
|
|
১,৮৩,২৬,৩৫,৬৭৩
ধারাবাহিকভাবে নিম্নমুখী প্রবণতা অব্যাহত থেকে দেশে সুস্পষ্টভাবে করোনায় আক্রান্তের সংখ্যা বর্তমানে ১৫ হাজার ৮৫৯ হয়েছে, যা মোট আক্রান্তের ০.০৪ শতাংশ।
একইভাবে জাতীয় স্তরে সুস্থতার হার বর্তমানে ৯৮.৭৫ শতাংশ। দেশে গত ২৪ ঘণ্টায় সুস্থ হয়েছেন ১ হাজার ৫৬৭ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৪ লক্ষ ৮৩ হাজার ৮২৯।
দেশে গত ২৪ ঘণ্টায় নতুন করে আক্রান্ত হয়েছেন ১ হাজার ২৭০ জন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ৪ লক্ষ ৩২ হাজার ৩৮৯টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭৮ কোটি ৭৩ লক্ষ ৫৫ হাজার ৩৫৪।
দেশে সাপ্তাহিক ও দৈনিক-ভিত্তিতে আক্রান্তের হার লাগাতার নিম্নমুখী। সাপ্তাহিক-ভিত্তিতে আক্রান্তের হার বর্তমানে ০.২৬ শতাংশ। একইভাবে, দৈনিক আক্রান্তের হার দাঁড়িয়েছে ০.২৯ শতাংশ।
(CG/BD/SB
কেন্দ্রীয়মন্ত্রিসভা
ডিএনএ প্রযুক্তি  নিয়ন্ত্রণ বিল, ২০১৮ অনুমোদিত কেন্দ্রীয় মন্ত্রিসভার বৈঠকে
নয়াদিল্লি, ০৪ জুলাই ২০১৮
ডিএনএ প্রযুক্তি  নিয়ন্ত্রণ বিল, ২০১৮ আজ অনুমোদিত হ’ল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। এই বিলটি প্রণয়ন ও তা আইনে রূপান্তরিত করার মূল উদ্দেশ্য হ’ল বিচারের রায়দান ব্যবস্থাকে আরও সুচারু করতে ডিএনএ-ভিত্তিক ফরেন্সিক প্রযুক্তির প্রয়োগ বৃদ্ধি করা।
অপরাধমূলক ঘটনার সমাধান ও নিষ্পত্তির ক্ষেত্রে ডিএনএ প্রযুক্তির উপযোগিতা ও কার্যকারিতা বিশ্বের সর্বত্রই স্বীকৃতিলাভ করেছে। সংশ্লিষ্ট বিলটি আইনে পরিণত হলে ডিএনএ সম্পর্কিত গবেষণাগারগুলিকে বাধ্যতামূলকভাবে নিয়ন্ত্রণ বিধির আওতায় নিয়ে আসা সম্ভব হবে। এর সুবাদে ডিএনএ পরীক্ষার ফলাফলের নির্ভরযোগ্যতা সম্পর্কে সরকারিভাবে আশ্বাসও দেওয়া যাবে। শুধু তাই নয়, এ সম্পর্কিত যাবতীয় খুঁটিনাটির অপব্যবহার ও নষ্ট হয়ে যাওয়ার হাত থেকেও বাঁচানো যাবে। ফলে সুরক্ষিত থাকবে নাগরিকদের গোপনীয়তার অধিকার।
ডিএনএ নিয়ন্ত্রণ বিধি কার্যকর হলে একদিকে যেমন অপরাধমূলক ঘটনার বিচার প্রক্রিয়া দ্রুততার সঙ্গে সম্পূর্ণ হবে, অন্যদিকে তেমনই প্রকৃত অপরাধীদের আরও ভালোভাবে চিহ্নিত করা যাবে। অপরাধমূলক ঘটনার সূত্রে কোনও ব্যক্তি নিখোঁজ বা বেপাত্তা হয়ে গেলে তার সঙ্গে সনাক্তকরণ না হওয়া মৃতদেহের মিল বা অমিল আরও ভালোভাবে খুঁজে পাওয়াও সম্ভব হবে। কোনও বড় ধরণের দুর্ঘটনা বা বিপর্যয়ের মুহূর্তে নিহত ব্যক্তিদের প্রকৃত পরিচয় সম্পর্কেও নিশ্চিত হওয়া যাবে সঠিক ও নিয়ন্ত্রিত ডিএনএ পরীক্ষার মাধ্যমে।
CG/SKD/SB…
(Visitor Counter : 98
কয়লামন্ত্রক
বিদ্যুৎ কেন্দ্রগুলিতে কয়লা সরবরাহ বৃদ্ধি পেয়েছে
নতুন দিল্লি, ২৮ অক্টোবর, ২০২১
বিদ্যুৎ কেন্দ্রগুলিতে গত কয়েকদিনে কয়লা সরবরাহ ক্রমান্বয়ে বৃদ্ধি পেয়েছে। সেন্ট্রাল ইলেক্ট্রিসিটি অথরিটি -এর প্রতিবেদন অনুযায়ী ২৬ অক্টোবর বিদ্যুৎ কেন্দ্রগুলিতে ৯.০২৮ মিলিয়ন টন কয়লা মজুত ছিল। গত ৯ দিনে দৈনিক কয়লা মজুতের পরিমাণ বৃদ্ধি পেয়েছে। এখন তাপবিদ্যুৎ কেন্দ্রগুলিতে ৫ দিনের অগ্রিম কয়লা মজুত রয়েছে। চলতি সপ্তাহের মধ্যে এই বাফার স্টকের পরিমাণ ৬ দিনে পৌঁছে যাবে।
তাপবিদ্যুৎ কেন্দ্রগুলিতে কয়লা সরবরাহ পরিমাণ ধারাবাহিকভাবে বৃদ্ধি পেয়েছে। গত এক সপ্তাহে গড়ে দৈনিক ২ লক্ষ টনেরও বেশি কয়লা সরবরাহ হয়েছে। এমাসের শুরুতেই কেন্দ্রীয় কয়লা, খনি এবং সংসদ বিষয়ক মন্ত্রী শ্রী প্রহ্লাদ যোশী, বিদ্যুৎ মন্ত্রী শ্রী আর কে সিং এবং রেল মন্ত্রী শ্রী অশ্বৈনী বৈষ্ণব সহ সংশ্লিষ্ট মন্ত্রকের ঊর্ধ্বতন আধিকারিকদের মধ্যে একটি ভার্চুয়াল বৈঠক বসে। বৈঠকে কয়লা উৎপাদন সংস্থাগুলি যাতে দ্রুত বিদ্যুৎ উৎপাদন কেন্দ্রে কয়লা পৌঁছে দিতে পারে তার জন্য প্রয়োজনীয় পদক্ষেপের বিষয় নিয়ে পর্যালোচনা করা হয়। বৈঠকে স্থির হয় যে, কোল ইন্ডিয়া লিমিটেড, সিঙ্গারেনি কোলিয়ারি লিমিটেড এবং অন্যান্য খনি থেকে প্রতিদিন প্রায় ২০ লক্ষ টন কয়লা বিদ্যুৎ কেন্দ্রগুলিতে সরবরাহ করা হবে।
CG/SS/SKD/
(Visitor Counter : 117
প্রধানমন্ত্রীরদপ্তর
বোহাগ বিহু উপলক্ষে আসামবাসীকে প্রধানমন্ত্রীর শুভেচ্ছা
নয়াদিল্লি, ১৪ এপ্রিল, ২০২১
প্রধানমন্ত্রী শ্রী নরেন্দ্র মোদী বোহাগ বিহু উপলক্ষে আসামবাসীকে শুভেচ্ছা জানিয়েছেন।
এক ট্যুইটে শ্রী মোদী বলেছেন, “পবিত্র বোহাগ বিহু উপলক্ষে আসামবাসীকে শুভেচ্ছা। আমি সকলের সুস্বাস্থ্য ও আনন্দময় জীবন কামনা করি। আসাম সমৃদ্ধির নতুন উচ্চতা স্পর্শ করুক।”
CG/BD/DM/
(